turjo4nis/wikipedia-bn-dump-20250701 huggingface dataset:
অনুশকা সঞ্জীবনী

অনুশকা সঞ্জীবনী (জন্ম: ২৪ জানুয়ারি ১৯৯০) হচ্ছেন একজন শ্রীলঙ্কার ক্রিকেট খেলোয়াড় যিনি শ্রীলঙ্কা জাতীয় মহিলা ক্রিকেট দলের হয়ে খেলেন। ২০১৪ সালের ২৩শে জানুয়ারি তিনি প্রথম একদিনের আন্তর্জাতিক ম্যাচ খেলেন ভারতের বিপক্ষে। তার নাম ২০২০ আইসিসি মহিলা টি২০ বিশ্বকাপ-এ খেলার জন্য এসে যায় ২০২০ সালের জানুয়ারিতে। ২০২১ সালের অক্টোবরে তার নাম আসে ২০২১ মহিলা ক্রিকেট বিশ্বকাপ বাছাইপর্বতে খেলার জন্য, এটা জিম্বাবুয়েতে হয়েছিলো। ২০২২ সালের জানুয়ারিতে অনুশকার নাম আসে ২০২২ কমনওয়েলথ গেমস ক্রিকেট বাছাইপর্বতে খেলার জন্য, এটা মালয়েশিয়াতে হয়েছিলো। ২০২২ সালের জুলাইতে তার নাম ২০২২ কমনওয়েলথ গেমসে খেলার জন্য আসে, যেটা বার্মিংহামে অনুষ্ঠিত হয়েছিলো।

তথ্যসূত্র

বহিঃসংযোগ 

 

১৯৯০-এ জন্ম
শ্রীলঙ্কান মহিলা ক্রিকেটার
কমনওয়েলথ গেমসে শ্রীলঙ্কার প্রতিযোগী
এশিয়ান গেমসের ক্রিকেটে পদক বিজয়ী
২০১৪ এশিয়ান গেমসের ক্রিকেটার
২০১৪ এশিয়ান গেমসের পদক বিজয়ী
এশিয়ান গেমসে ব্রোঞ্জপদক বিজয়ী শ্রীলঙ্কান
২০২২ কমনওয়েলথ গেমসের ক্রিকেটার
শ্রীলঙ্কার মহিলা একদিনের আন্তর্জাতিক ক্রিকেটার
শ্রীলঙ্কার মহিলা টুয়েন্টি২০ আন্তর্জাতিক ক্রিকেটার
গালের ক্রীড়াবিদ
জীবিত ব্যক্তি
২০২২ এশিয়ান গেমসের পদক বিজয়ী
এশিয়ান গেমসে রৌপ্যপদক বিজয়ী শ্রীলঙ্কান
গালে থেকে আগত ক্রিকেটার
২০২২ এশিয়ান গেমসের ক্রিকেটার
নীরদাকান্ত লাহিড়ী চৌধুরী

নীরদাকান্ত লাহিড়ী চৌধুরী (১৭ জুলাই ১৯০০ - ১৪ সেপ্টেম্বর ১৯৪০) ছিলেন প্রখ্যাত বাঙালি সেতারবাদক।

সংক্ষিপ্ত জীবনী

নীরদাকান্তের জন্ম ১৯০০ খ্রিস্টাব্দের ১৭ জুলাই  ব্রিটিশ ভারতের অধুনা বাংলাদেশের ময়মনসিংহের কালীপুরে। পিতা ছিলেন জমিদার প্রমদাকান্ত লাহিড়ী চৌধুরী। তার সঙ্গীত শিক্ষা শুরু হয় অগ্রজ জ্ঞানদাকান্তের কাছে। যিনি "বঙ্গীয় ভাতখণ্ডে" নামে সুপরিচিত ছিলেন। পরে ওস্তাদ এনায়েত খাঁর (১৮৯৪-১৯৩৮) শিষ্যত্ব গ্রহণ করে সেতার বাজনা শেখেন। তিনি ইমদাদখানি শৈলীর বিশিষ্ট ধারক ও বাহক হিসাবে ভারতীয় সঙ্গীত সমাজে খ্যাতি অর্জন করেন। ১৯৩৯ খ্রীষ্টাব্দে এলাহাবাদে অনুষ্ঠিত নিখিল ভারত সঙ্গীত সম্মেলনে তার সেতারবাদন উচ্চ প্রশংসিত হয়। তিনি আকাশবাণী কলকাতা বেতার কেন্দ্রের একজন নিয়মিত সঙ্গীতশিল্পী ছিলেন।

অতি অল্প বয়সে ১৯৪০ খ্রিস্টাব্দের ১৪ সেপ্টেম্বর নীরদাকান্তের প্রয়াণ ঘটে।

তথ্যসূত্র

১৯০০-এ জন্ম
১৯৪০-এ মৃত্যু
ময়মনসিংহ জেলার ব্যক্তি
বাঙালি সেতারবাদক
বাঙালি সঙ্গীতশিল্পী
আকিহো ইয়োশিজাওয়া

, প্রায়ই শুধু আকি (あっきー) নামে পরিচিত, একজন জাপানি প্রাক্তন পর্নোগ্রাফিক ভিডিও (এভি) অভিনেত্রী, যিনি পিংক চলচ্চিত্র এবং মূলধারার চলচ্চিত্রেও হাজির হয়েছেন, পাশাপাশি টেলিভিশনেও তার উপস্থিতি রয়েছে।

তিনি ২০০৩ সালে অ্যালিস জাপান  এবং ম্যাক্স-এ কোম্পানির সাথে তার এভি ক্যারিয়ার শুরু করেন এবং ২০০৭ সালে তিনি স্টুডিও ম্যাক্সিং এবং এস১ নং১ স্টাইল-এ ইউমা আসামি, মিহিরো, সোলা আওই বা মেগু ফুজিউরা এর মতো অন্যান্য বিখ্যাত এভি অভিনেত্রীদের সাথে হাজির হন।  তিনি ২০০৮ এবং ২০১৩ এর মধ্যে আইডল গ্রুপ এবিসু মাস্ক্যাটসের সদস্য ছিলেন। ইয়োশিজাওয়া ২০১৮ সালের শেষের দিকে এভি থেকে তার অবসরের ঘোষণা দিয়েছিলেন এবং তার সর্বশেষ প্রাপ্তবয়স্ক চলচ্চিত্র মার্চ ২০১৯ সালে মুক্তি পায়।

তথ্যসূত্র

সূত্র

বহিঃসংযোগ 
 
 
 

জীবিত ব্যক্তি
জাপানি নারী প্রাপ্তবয়স্ক মডেল
জাপানি পর্নোগ্রাফিক চলচ্চিত্র অভিনেত্রী
টোকিওর অভিনেত্রী
১৯৮৪-এ জন্ম
উইকিউপাত্ত ও উইকিপিডিয়াতে অফিসিয়াল ওয়েবসাইট ভিন্ন
উদ্ধৃতি শৈলীতে জাপানি ভাষার উৎস (ja)
উদ্ধৃতি শৈলী জাপানি ভাষার লিপি ব্যবহার করছে (ja)
জাপানি ভাষার লেখা থাকা নিবন্ধ
বেরিয়াম আয়োডাইড

বেরিয়াম আয়োডাইড একটি অজৈব যৌগ যার রাসায়নিক সংকেত BaI2। এটি বেরিয়াম এবং আয়োডিনের একটি যৌগ। এই যৌগটি অনার্দ্র এবং আর্দ্র (BaI2(H2O)2) এই দুই অবস্থায় পাওয়া। উভয় অবস্থাই সাদা কঠিন পদার্থ।

প্রস্তুতি 
ইথারের উপস্থিতিতে বেরিয়াম ধাতুর সঙ্গে 1,2-ডাইআয়োডোইথেনের বিক্রিয়া করে অনার্দ্র বেরিয়াম আয়োডাইড প্রস্তুত করা যেতে পারে।

স্ফটিক গঠন 
অনার্দ্র বেরিয়াম আয়োডাইডের গঠন লেড(II) ক্লোরাইডের মতো যার প্রতিটি বেরিয়াম কেন্দ্র নয়টি আয়োডাইড লিগ্যান্ডের সাথে আবদ্ধ থাকে।

ধর্ম 
অনার্দ্র বেরিয়াম আয়োডাইড সাদা রঙের কঠিন পদার্থ। অনার্দ্র অবস্থায় জলের থেকে পাঁচ গুণ ভারী। অনার্দ্র অবস্থায় এর ঘনত্ব ৫.১৫ গ্রাম/সিসি। তবে আর্দ্র অবস্থায় এর ঘনত্ব কিছুটা কম। এই অবস্থায় এর ঘনত্ব ৪.৯১৬ গ্রাম/সিসি।

বিক্রিয়া 
বেরিয়াম আয়োডাইড অ্যালকাইল পটাশিয়াম যৌগের সাথে বিক্রিয়া করে অর্গানোবেরিয়াম যৌগ তৈরি করে।

বেরিয়াম আয়োডাইডকে লিথিয়াম বাইফিনাইল দিয়ে বিজারিত করে অত্যন্ত সক্রিয় বেরিয়াম ধাতু তৈরি করা যায়।

সুরক্ষা 
বেরিয়ামের অন্যান্য দ্রবণীয় লবণের মতো বেরিয়াম আয়োডাইডও বিষাক্ত।

তথ্যসূত্র

অজৈব যৌগ
বেরিয়াম যৌগ
আয়োডাইড
ধাতব হ্যালাইড
তুই রাজাকার

তুই রাজাকার একটি স্লোগান। এটি বাংলাদেশের স্বাধীনতা যুদ্ধে পাকিস্তান সেনাবাহিনীকে সহায়তা ও সমর্থনকারী বাংলাদেশী বিশ্বাসঘাতকদের বোঝাতে শ্লেষাত্মক প্রতিক্রিয়া ও অভিব্যক্তি হিসেবে ব্যবহার করা হয়। সর্বপ্রথম ১৯৮৮ সালে হুমায়ূন আহমেদ রচিত বাংলাদেশ টেলিভিশনের নাটক বহুব্রীহিতে প্রথম প্রচার করা হয়, যা ছিল ১৯৭৫ সালের পর বাংলাদেশের গণমাধ্যমে প্রথম বার রাজাকার শব্দের ব্যবহার। নাটকে প্রচারের পর এটি নিয়ে মুদ্রণ মাধ্যমে সংবাদ নিবন্ধ, কার্টুন আসে। এটি বাংলাদেশের বিভিন্ন মানবতা বিরোধি অপরাধের বিরুদ্ধে গণ আন্দোলনে বহুল ব্যবহৃত স্লোগান।

উৎপত্তি 
রাজাকার শব্দটি বাংলাদেশে নিন্দনীয় অর্থে ব্যবহৃত হয়ে থাকে যার অর্থ "বিশ্বাসঘাতক"। এই স্লোগানটি সর্বপ্রথম ব্যবহার করা হয় হুমায়ূন আহমেদ লিখিত ১৯৮৮ সালের বহুব্রীহি টেলিভিশন ধারাবাহিকে। ধারাবাহিকটির একটি দৃশ্যে প্রথমবারের মতো একটি পাখি স্লোগানটি উচ্চারণ করে। ধারাবাহিকটির ২৪ তম পর্বে, সোবহানের বাড়িতে আশ্রয় নেওয়া ইমদাদ মুক্তিযুদ্ধে শহীদ হওয়া ব্যক্তিদের নিয়ে ঠাট্টা করায় সোবহানের শ্যালক টেপ রেকর্ডারের সাহায্যে তিনটি টিয়াকে "তুই রাজাকার" শব্দটি শেখানোর চেষ্টা করেন। তিনটি পাখির মধ্যে দুটি মারা যায়, কিন্তু শেষ টিয়াটি কথাটি বলতে শেখে। হুসেইন মুহম্মদ এরশাদের শাসনামলে ধারাবাহিক নাটকটি প্রচারিত হয় যখন রাজাকারদের বিরুদ্ধে কেউ কথা বলতে পারতো না। বাংলাদেশের প্রকৃত স্বাধীনতার ইতিহাস সংক্রান্ত বিষয় সরকারী গণমাধ্যমে প্রচার হতো না। সেন্সরশিপ এড়াতে টিয়া পাখিকে দিয়ে 'রাজাকার' উচ্চারণ করানো হয়েছিল।

ব্যবহার 
নাটক প্রচারের আগ পর্যন্ত ১৯৭৫ সালের পর বাংলাদেশের টেলিভিশন ও রেডিওতে 'রাজাকার' শব্দটি কোন অনুষ্ঠানে ব্যবহার হয়নি। নাটকে 'তুই রাজাকার' স্লোগানের মাধ্যমে দীর্ঘ বিরতির পর 'রাজাকার' শব্দের প্রচার ঘটে। স্লোগানটি জনপ্রিয় হওয়ার পর রাজাকারদের প্রতি মানুষের ঘৃণা বেড়ে যায়। ১৯৯১ সালের ডিসেম্বরে আজকের কাগজ পত্রিকায় "তুই রাজাকার" শিরোনামে একটি নিবন্ধ প্রকাশিত হয়। নিবন্ধে সংক্ষেপে একাত্তরে রাজাকারদের দ্বারা সংঘটিত যুদ্ধাপরাধের বর্ণনা দেওয়া হয়। নিবন্ধটিতে শিশির ভট্টাচার্যের আঁকা একটি কার্টুনও ছিলো। মানবতাবিরোধী অপরাধের শাস্তি হিসেবে ১৯৭১ সালের যুদ্ধে রাজাকার হিসেবে কাজ করা আব্দুল কাদের মোল্লার যাবজ্জীবন কারাদণ্ডের প্রতিবাদে ২০১৩-এর শাহবাগ আন্দোলনে আবারও এই স্লোগানটি ব্যবহার করা হয়।

তাৎপর্য 
দ্য ডেইলি স্টারের পার্থ প্রতিম ভট্টাচার্য এই স্লোগান সম্পর্কে বলেন, "...এই টিয়া পাখিকে সেন্সরশিপের বেড়াজালে আবদ্ধ জাতির রুদ্ধ কণ্ঠের প্রতীক হিসেবে দেখানো হয়েছিল এবং প্রশিক্ষিত পাখিটি সুযোগ বুঝে 'তুই রাজাকার' বলে উঠতো। এর মাধ্যমে বলা যায় না এমন একটি কথাও তখন সুকৌশলে সবার সামনে চলে এসেছিল।" সেলিনা হোসেনের মতে টেলিভিশন ধারাবাহিকটির মাধ্যমে হুমায়ূন আহমেদ দেশের মানুষদের যুদ্ধাপরাধীদের বিরুদ্ধে ঐক্যবদ্ধ হতে সাহায্য করেছেন।

তথ্যসূত্র 

টেলিভিশনের উদ্ধৃতি
বাংলা শব্দ ও বাক্যাংশ
বাংলাদেশের স্বাধীনতা যুদ্ধের ফলাফল
হুমায়ূন আহমেদের সৃষ্টিকর্ম
বাংলাদেশের রাজনৈতিক স্লোগান
১৯৯০-এর দশকের ফ্যাড ও প্রবণতা
মেহেরপুর পল্লী বিদ্যুৎ সমিতি

মেহেরপুর পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। মেহেরপুর পল্লী বিদ্যুৎ সমিতি খুলনা বিভাগের মেহেরপুর জেলায় ০৪টি জোনাল অফিস, ০৫টি সাব-জোনাল অফিস, ০২টি এরিয়া অফিস এবং ০৯টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। মেহেরপুর পল্লী বিদ্যুৎ সমিতি নিবন্ধিত হয় ২৯ ডিসেম্বর, ১৯৮৫ সালে এবং বানিজ্যিকভাবে বিদ্যুতায়িত হয় ১৬ ফেব্রুয়ারি, ১৯৮৭ সালে।

ইতিহাস 
মেহেরপুর পল্লী বিদ্যুৎ সমিতি এর যাত্রা শুরু হয় ১৯৮৫ সালে। এ সমিতির অধীনে চুয়াডাঙ্গা জেলা, কুষ্টিয়া জেলার আংশিক, ০৮টি উপজেলা, ৫৮টি ইউনিয়ন ও ৮০৬টি গ্রাম রয়েছে। এর সদর দপ্তর মেহেরপুর জেলার সদর উপজেলাতে অবস্থিত।

জোনাল অফিস সমূহ 
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
 চুয়াডাঙ্গা জোনাল অফিস
 আলমডাঙ্গা জোনাল অফিস
 গাংনী জোনাল অফিস
 জীবননগর জোনাল অফিস

সাব-জোনাল অফিস 
 দর্শনা সাব-জোনাল অফিস
 বামন্দী সাব-জোনাল অফিস
 মুজিবনগর সাব-জোনাল অফিস
 কার্পাসডাঙ্গা সাব-জোনাল অফিস
 হাটবোয়ালিয়া সাব-জোনাল অফিস

এরিয়া অফিস 
 উথলী এরিয়া অফিস
 মুন্সীগঞ্জ এরিয়া অফিস

গ্রাহক সংখ্যা 
মেহেরপুর পল্লী বিদ্যুৎ সমিতির চার লক্ষেরও বেশি আবাসিক গ্রাহক রয়েছে।

অন্যান্য তথ্য 
 মোট আয়তন: ১৯২৬ বর্গ কিলোমিটার
 সিস্টেম লস: ৮.৫৪% (জুন, ২০২২ পর্যন্ত)
 উপকেন্দ্রের সংখ্যা: ১২টি
 মোট নির্মিত লাইন: ৬২৬৩.৬৫৩ কিলোমিটার

তথ্যসূত্র 
 

বাংলাদেশের সরকারি মালিকানাধীন কোম্পানি
১৯৮৫-এ বাংলাদেশে প্রতিষ্ঠিত
বাংলাদেশের পল্লী বিদ্যুৎ সমিতি
জেয়ান পাত্রিক

জেয়ান পাত্রিক লিমা দোস রেইস (; জন্ম: ১৪ মে ১৯৯৭; জেয়ান পাত্রিক নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সেরেসো ওসাকার হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় এবং দ্বিতীয় আক্রমণভাগের খেলোয়াড় হিসেবে খেলেন।

প্রারম্ভিক জীবন
জেয়ান পাত্রিক লিমা দোস রেইস ১৯৯৭ সালের ১৪ই মে তারিখে ব্রাজিলের ইতাপারিকা দ্বীপে জন্মগ্রহণ করেছেন এবং সেখানেই তার শৈশব অতিবাহিত করেছেন।

তথ্যসূত্র

বহিঃসংযোগ
 
 
 
 
 
 
 

১৯৯৭-এ জন্ম
জীবিত ব্যক্তি
ব্রাজিলীয় ফুটবলার
ফুটবল ফরোয়ার্ড
সেরেসো ওসাকার খেলোয়াড়
জে১ লিগের খেলোয়াড়
ক্লাব দেস্পোর্তিভো সান্তা ক্লারার খেলোয়াড়
সাও পাওলো ফুটবল ক্লাবের খেলোয়াড়
ফুটবল মধ্যমাঠের খেলোয়াড়
মলদোভায় প্রবাসী ফুটবলার
জাপানে প্রবাসী ফুটবলার
পর্তুগালে প্রবাসী ফুটবলার
পর্তুগালে ব্রাজিলীয় প্রবাসী ক্রীড়াবিদ
মলদোভীয় জাতীয় বিভাগের খেলোয়াড়
প্রিমেইরা লিগার খেলোয়াড়
লিগা পর্তুগাল ২-এর খেলোয়াড়
ভিসেল কোবের খেলোয়াড়
ব্রাজিলীয় পুরুষ ফুটবলার
পুরুষ ফুটবল মধ্যমাঠের খেলোয়াড়
আকাদেমিকো ভিসেউ ফুটবল ক্লাবের খেলোয়াড়
ব্রাজিলীয় প্রবাসী ফুটবলার
ফুটওয়্যার ডিজাইন অ্যান্ড ডেভেলপমেন্ট ইনস্টিটিউট

ফুটওয়্যার ডিজাইন অ্যান্ড ডেভেলপমেন্ট ইনস্টিটিউট উত্তরপ্রদেশের নয়ডায় অবস্থিত একটি শিক্ষা প্রতিষ্ঠান।

ইতিহাস 
এফডিডিআই ১৯৮৬ সালে ভারত সরকারের বাণিজ্য ও শিল্প মন্ত্রকের অধীনে শিল্পে মানব সম্পদ ও প্রযুক্তিগত পরিষেবা প্রদানের লক্ষ্যে প্রতিষ্ঠিত হয়েছিল। সংসদের একটি আইন দ্বারা ২০১৭ সালে এফডিডিআই একটি জাতীয় গুরুত্বের প্রতিষ্ঠানে উন্নীত হয়েছিল।

বিদ্যায়তন 

প্রতিষ্ঠানটির বিদ্যায়তন নয়ডা, ফুরসাতগঞ্জ (রায়বেরেলি), চণ্ডীগড়, অঙ্কলেশ্বর, গুনা, চেন্নাই, পাটনা, হায়দ্রাবাদ, কলকাতা, রোহতক, ছিন্দওয়াড়া ও যোধপুরে রয়েছে।

তথ্যসূত্র

নয়ডায় শিক্ষা
ভারতীয় পাদুকা
১৯৮৬-এ প্রতিষ্ঠিত শিক্ষাপ্রতিষ্ঠান
১৯৮৬-এ উত্তরপ্রদেশে প্রতিষ্ঠিত
ভারতীয় চামড়া শিল্প
ভারতে কর্মমুখী শিক্ষা
নয়ডা
১৯৬৭ সালের বাংলা চলচ্চিত্রের তালিকা

১৯৬৫ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত চলচ্চিত্রসমূহের একটি তালিকা।

চলচ্চিত্রসমূহ

তথ্যসূত্র

বহিঃসংযোগ 

 ইন্টারনেট মুভি ডেটাবেসে ১৯৬৪ সালের টলিউড চলচ্চিত্রের তালিকা

বছর অনুযায়ী বাংলা চলচ্চিত্রের তালিকা
মেলুঃহা

মেলুঃহা বা মেলুখ্খা  (সুমেরীয়: 𒈨𒈛𒄩𒆠   ) হল মধ্য ব্রোঞ্জ যুগে সুমেরের এক বিশিষ্ট ব্যবসায়িক অংশীদার সভ্যতার সুমেরীয় নাম। এটির সনাক্তকরণ একটি উন্মুক্ত প্রশ্ন থেকে যায়, তবে বেশিরভাগ পণ্ডিত এটিকে সিন্ধু উপত্যকা সভ্যতার সাথে যুক্ত করেন।

ব্যুৎপত্তি 
আস্কো পারপোলা প্রোটো-দ্রাবিড়দের সিন্ধু উপত্যকা সভ্যতা (IVC) এবং সুমেরীয় নথিতে উল্লিখিত মেলুঃহা জনগণের সাথে শনাক্ত করে। তার মতে, "মেলুঃহা" শব্দটি এসেছে দ্রাবিড় শব্দ মেল্-অকম্ ("পার্বত্য দেশ") থেকে। এটা সম্ভব যে সিন্ধু সভ্যতার জনগণ মেসোপটেমিয়াতে তিলের তেল রপ্তানি করছিল, যেখানে এটি সুমেরীয় ভাষায় ইলু এবং আক্কাদীয়ে এঌঌউ নামে পরিচিত ছিল। একটি তত্ত্ব হল যে এই শব্দগুলি তিলের দক্ষিণ দ্রাবিড় নাম ( eḷḷ বা eḷḷu ) থেকে এসেছে।  যাইহোক, মাইকেল উইটজেল, যিনি মুন্ডা ভাষীদের পূর্বপুরুষদের সাথে সিন্ধু সভ্যতা-কে যুক্ত করেন, বন্য তিলের জন্য প্যারা-মুন্ডা শব্দ থেকে একটি বিকল্প ব্যুৎপত্তির পরামর্শ দেন: জার-টিলা ।  মুন্ডা একটি অস্ট্রোএশিয়াটিক ভাষা, এবং দ্রাবিড় ভাষাতে একটি উপস্তর ( ঋণ শব্দ সহ) গঠন করে। 

আসকো পারপোলা মেলুঃহাকে ম্লেচ্ছের সাথে সম্পর্কিত করেছেন যারা বৈদিক সংস্কৃতে অ- বৈদিক "বর্বর" বলে বিবেচিত হত।

তথ্যসূত্র 

ব্রোঞ্জ যুগের এশিয়া
ভারতের প্রাচীন ব্যক্তি
পাকিস্তানের প্রাচীন ব্যক্তি
সিন্ধু সভ্যতা
প্রাগৈতিহাসিক ভারত
ভারতের প্রত্নতত্ত্ব
পাকিস্তানের প্রত্নতত্ত্ব
ভারত মহাসাগরীয় বাণিজ্য
সুমের
ব্রোঞ্জ যুগে এশিয়া
কাথিয়াওয়ার এজেন্সি

কাথিয়াওয়ার এজেন্সি ছিল ব্রিটিশ ভারতের পশ্চিম অংশের বর্তমান গুজরাট রাজ্যের কাঠিয়াওয়ার উপদ্বীপে অবস্থিত ও তৎকালীন বোম্বে প্রেসিডেন্সির অন্তর্গত ১৯৩টি ছোট বড় দেশীয় রাজ্যের একটি রাজনৈতিক একক।

এই এজেন্সির সদর দপ্তর ছিল রাজকোটে। ব্রিটিশ প্রশাসন কর্তৃক নিয়োগপ্রাপ্ত রাজনৈতিক এজেন্ট এই শহর থেকেই তার কার্যক্রম পরিচালনা করতেন। তিনি সরাসরি বোম্বেতে অবস্থিত বোম্বে প্রেসিডেন্সির রাজনৈতিক বিভাগের অফিসে রিপোর্ট করেন।

ইতিহাস 

এই এলাকার অন্তর্ভূক্ত রাজকীয় রাজ্যগুলো ব্রিটিশদের আশ্রিত রাজ্যে পরিণত হওয়ার পর ১৮২২ সালে এজেন্সিটি গঠিত হয়েছিল।

১৮৯৯-১৯০০ সালের দুর্ভিক্ষে এই অঞ্চলটি মারাত্মকভাবে ক্ষতিগ্রস্ত হয়েছিল। ১৮৯১ এবং ১৯০১ সালের মধ্যে মূলত দুর্ভিক্ষের কারণে এই এজেন্সির অন্তর্গত রাজ্যগুলোর জনসংখ্যা ১৫ শতাংশ হ্রাস পেয়েছে। 

১৯২৪ সালের ১০ অক্টোবরে পশ্চিম ভারত রাজ্য এজেন্সিতে একীভূত হওয়ার মাধ্যমে এজেন্সিটি বিলুপ্ত হয়। তখন এর তিনটি উপবিভাগ ছিল:

 পূর্ব কাথিয়াওয়ার এজেন্সি (১৯২৬ সাল থেকে)
 পশ্চিম কাঠিয়াওয়ার এজেন্সি (১৯২৬ সাল থেকে)
 সবর কাঁথা এজেন্সি (১ সেপ্টেম্বর ১৯৪৩ সালে পূর্ব কাথিয়াওয়ার এজেন্সির সাথে বনাস কাঁথা এজেন্সি (সাবেক পালনপুর এজেন্সি) সহ একীভূত)

রাজকীয় রাজ্য 
 
এই এজেন্সির অধীনে বিভিন্ন আকার এবং গুরুত্বের মোট ১৯৩টি রাজ্য ছিল। এগুলোর মধ্যে চৌদ্দটি রাজ্যের স্বাধীন প্রশাসনিক এখতিয়ার ছিল। বাকিগুলো ব্রিটিশ প্রশাসনের অধীনে ছিল। প্রথম শ্রেণীর আটটি রাজ্য ছিল ভাবনগর রাজ্য, ধ্রাংধরা রাজ্য, গোন্ডাল রাজ্য, জাফরাবাদ রাজ্য, জুনাগড় রাজ্য, মরভি রাজ্য, নওয়ানগর রাজ্য এবং পোরবন্দর রাজ্য। এজেন্সিটি  এলাকা জুড়ে বিস্তৃত ছিল এবং ১৯০১ সালে এর জনসংখ্যা ছিল ২,৩২৯,১৯৬। রাজনৈতিক এজেন্টের সদর দপ্তর উপদ্বীপের কেন্দ্রস্থলে অবস্থিত রাজকোটে ছিল। তিনি গভর্নর-জেনারেলের পক্ষে রাজকীয় রাজ্যগুলোর বিভিন্ন বিষয় তদারকি করতেন। এই শহরেই রাজকোটের রাজকুমার কলেজের অবস্থান। এখানে অন্তর্গত বিভিন্ন দেশিয় রাজ্যের রাজপুত্ররা শিক্ষাগ্রহণ করত। গন্ডালে গিরাসিয়া বা নিম্ন পদের প্রধানদের জন্য অনুরূপ একটি স্কুল ছিল।

১৯১১ সালে বিভিন্ন রাজ্যের আনুমানিক মোট রাজস্ব ছিল ১,২৭৮,০০০ টাকা। ব্রিটিশদেরকে বরোদার গায়কওয়াড় এবং জুনাগড়ের নবাববের প্রদেয় কর ছিল ৭০,০০০ টাকা। এই এজেন্সিতে নেতৃস্থানীয় রাজ্যগুলোর ব্যয়ে মিটার-গেজ রেলপথের একটি চমৎকার ব্যবস্থা তৈরি করা হয়েছিল। এখানকার সামুদ্রিক বাণিজ্যও খুব সক্রিয় ছিল। প্রধান বন্দরগুলো হল পোরবন্দর, মঙ্গরোল এবং ভেরাভাল । ১৯০৩-১৯০৪ সালে মোট সমুদ্রজাত রপ্তানির মূল্য ছিল ১,৩০০,০০০ টাকা এবং আমদানি ছিল ১,১২০,০০০ টাকা।

আরও দেখুন 

 পশ্চিম ভারত রাজ্য এজেন্সি

তথ্যসূত্র

বহিঃসংযোগ 

 ইম্পেরিয়াল গেজেটিয়ার - কাঠিয়াওয়াড়

গুজরাতের ইতিহাস
১৯২৪-এ ভারতে বিলুপ্ত
আইয়ন (দেবতা)

আইয়ন (ইংরেজি বানানে: Aion; ) হলেন এক হেলেনীয় দেবতা। তিনি সময়, ওব (মহাবিশ্বকে বেষ্টনকারী চক্র) ও রাশিচক্রের সঙ্গে যুক্ত।

আইয়ন যে "সময়"-এর প্রতীক, তা অন্তহীন, অনাবদ্ধ, আচারগত ও চক্রাকার: ভষিষ্যৎ হল অতীতের প্রত্যাবর্তনকারী রূপ, যাকে পরে বলা হয়েছে ইভাম (বৈদিক সংস্কৃত "ঋতু" দেখুন)। এই ধরনের সময় প্রায়োগিক, রৈখিক, প্রগতিশীল ও ঐতিহাসিক সময়ের (ক্রোনস যার প্রতীক, এবং যে সময় অতীত, বর্তমান ও ভবিষ্যৎকে পৃথক করে) সম্পূর্ণ বিপরীত।

আইয়ন হলেন আবর্তনশীল যুগসমূহ, বার্ষিক চক্র ও রাশিচক্রের প্রতীক। ধ্রুপদি যুগের পরবর্তী অংশে তিনি পরকাল-কেন্দ্রিক রহস্যবাদী ধর্মগুলির (যেমন সাইবিলি, ডায়োনিসীয় রহস্যবাদ, অর্ফিক ধর্ম ও মিথ্রাইক রহস্যবাদ) সঙ্গে যুক্ত হয়ে পড়েন। লাতিনে এই দেবতাটির ধারণা সম্ভবত এসেছে ইটার্নিটাস, অ্যানা পেরেনা বা সেক্যুলাম-এর আকারে। তাঁর সঙ্গে সচরাচর এক পৃথিবী বা মাতৃকা দেবীকে (যেমন টেরা বা সিবিলি) দেখা যায় (প্যারাবিয়াগো ফলজে যেমন দেখা যায়)।

তথ্যসূত্র

আরও পড়ুন

বহিঃসংযোগ 

 
 
 

গ্রিকো-রোমান রহস্যবাদ
হেলেনীয় আনাতোলীয় দেবদেবী
মিথ্রাধর্ম
সময় ও ভাগ্য দেবতা
গ্রিক দেবতা
গ্রিক পুরাণে ব্যক্তিরূপ
গ্রিক আদ্যকালীন দেবদেবী
সর্পদেবতা
সিংহদেবতা
মিথ্রাজম
গড়ফতু

গড়ফতু বাংলাদেশের উত্তরাঞ্চলের দিনাজপুর শহরের প্রায় ৪৫ কিলোমিটার উত্তরে অবস্থিত একটি গ্রাম। এই গ্রামটির শেষ উত্তর মাথায় পঞ্চগড় জেলার শুরু। গ্রামটির পূর্বপাশে আত্রাই নদী এবং নদীর অপর পাশে নীলফামারী জেলার অবস্থান। পশ্চিমে প্রায় ২০ কিলোমিটার দূরে ঠাকুরগাঁও জেলার অবস্থান।

নদ-নদী 
গড়ফতু গ্রামের পূর্ব দিক দিয়ে বয়ে গেছে আত্রাই নদী।

ভৌগোলিক অবস্থান 
গ্রামটি দিনাজপুর জেলার বীরগঞ্জ উপজেলার ৩ নং শতগ্রাম ইউনিয়নে অবস্থিত।

অর্থনীতি 
গ্রামটির প্রধানত কৃষিপ্রধান।

শিক্ষা প্রতিষ্ঠান 
 
গ্রামে গড়ফতু সরকারি প্রাথমিক বিদ্যালয় নামে একটি সরকারি প্রাথমিক বিদ্যালয় রয়েছে।

ধর্ম 
গড়ফতু গ্রামের অধিকাংশ জনগণ ইসলাম ধর্মাবলম্বী। মুসলমানদের উপাসনার জন্য গ্রামে গড়ফতু বাইতুল নূর জামে মসজিদ নামে একটি মসজিদ রয়েছে।

তথ্যসূত্র 

দিনাজপুর জেলার গ্রাম
সামুদ্রিক মাৎস্যবিজ্ঞান

সামুদ্রিক মাৎস্যবিজ্ঞান হল জীববিজ্ঞানের একটি ফলিত বিষয় এবং মাৎস্যবিজ্ঞানের একটি বিশেষ শাখা যেখানে মাৎস্যবিজ্ঞানের সমুদ্রের অংশটিকে প্রাধান্য দেয়া হয়। এখানে হ্রদবিজ্ঞান, সমুদ্রবিজ্ঞান, স্বাদুপানির জীববিজ্ঞান, সামুদ্রিক জীববিজ্ঞান, জিন প্রকৌশল, মাছের রোগতত্ত্ব, সংরক্ষণ, পরিবেশ, জনসংখ্যা গতিবিদ্যা, অর্থনীতি ও ব্যবস্থাপনা বিষয়ে আলোচনা করা হয়। প্রাণিবিজ্ঞানে জলজ এবং অর্ধ-জলজ সকল জীবকে মাৎস্য বলে। এর মধ্যে মাছ ছাড়াও অন্যান্য ক্রাস্টেশিয়ান পতঙ্গ (চিংড়ি), মলাস্কান গুরুত্বপূর্ণ।

বিশ্ববিদ্যালয় 
পূর্বে বাংলাদেশে শুধুমাত্র বাংলাদেশ মেরিটাইম বিশ্ববিদ্যালয়ে সামুদ্রিক মাৎস্যবিজ্ঞান বিষয়ে স্নাতক পর্যায়ে পড়া যেত। কিন্তু, এখন স্নাতক পর্যায়ে এটিকে রদ করেহশুধুমাত্র স্নাতকোত্তর পর্যায়ে রাখা য়েছে। তবে, বেশ কিছু বিশ্ববিদ্যালয়ে সামুদ্রিক মাৎস্যবিজ্ঞান বিষয়ক বিভাগ ও স্নাতকোত্তর প্রোগ্রাম আছে। সেগুলো হল:

 বাংলাদেশ মেরিটাইম বিশ্ববিদ্যালয়
 বাংলাদেশ কৃষি বিশ্ববিদ্যালয়
 শেরেবাংলা কৃষি বিশ্ববিদ্যালয়
 পটুয়াখালী বিজ্ঞান ও প্রযুক্তি বিশ্ববিদ্যালয়

অ্যাকাডেমি 
বাংলাদেশে শুধু একটি অ্যাকাডেমিতে সামুদ্রিক মাৎস্যবিজ্ঞান বিষয়ে স্নাতক পর্যায়ে পড়া যায়। সেটি হল:

 বাংলাদেশ মেরিন ফিশারিজ একাডেমি

আরো দেখুন 

 মৎস্যবিদ্যা
 মাৎস্যবিদ্যা
 কীটতত্ত্ব
 জিনতত্ত্ব
 ছত্রাকবিজ্ঞান
 স্নায়ুবিজ্ঞান

তথ্যসূত্র 

জীববিজ্ঞান
প্রাণিবিজ্ঞান
মাৎস্যবিদ্যা
মোল্যা নজরুল ইসলাম

মোল্যা নজরুল ইসলাম (জন্ম ৩০ জুন ১৯৭৩) হলেন  আর্মড পুলিশ ব্যাটালিয়নের ডিআইজি। ইতিপূর্বে তিনি গাজীপুর মেট্রোপলিটন পুলিশের কমিশনার ছিলেন। এ পদে যোগদানের পূর্বে তিনি ২০১৯ সালে নৌ পুলিশের বিশেষায়িত ইউনিটে দায়িত্ব পালন করেন।

প্রারম্ভিক জীবন
নজরুল খুলনা বিভাগের নড়াইল জেলার মুসলিম পরিবারে জন্ম গ্রহণ করেন। ঢাকা বিশ্ববিদ্যালয়ের মার্কেটিং বিভাগ থেকে স্নাতক ও স্নাতকোত্তর ডিগ্রী সম্পন্ন করেন। ২০০১ সালে ২০তম বিসিএস পরীক্ষায় উত্তীর্ণ হয়ে বাংলাদেশ পুলিশে যোগদান করেন।

কর্মজীবন
নজরুল ২০০৭ সালে গাইবান্ধা জেলায় অতিরিক্ত পুলিশ সুপার হিসেবে যোগ দেন। এরপর ২০১২ সালে তাকে ঢাকা মহানগর গোয়েন্দা পুলিশের উপ-পুলিশ কমিশনারের (ডিসি ডিবি) দায়িত্ব দেওয়া হয়। ২০১৫ সালে তাকে জয়পুরহাট জেলার পুলিশ সুপারের দায়িত্ব দিয়ে প্রেরণ করা হয়। ২০১৬ সালে জয়পুরহাট মিশন শেষে মোল্যা নজরুলকে বিশেষ পুলিশ সুপার পদে অপরাধ তদন্ত বিভাগে নিয়ে আসা হয়। ২০১৯ সালে অতিরিক্ত উপ-মহাপরিদর্শক (অতিরিক্ত ডিআইজি) পদে পদোন্নতি পাওয়ার পর তাকে দায়িত্ব দেওয়া হয় আরেক বিশেষায়িত ইউনিট নৌ পুলিশে। ২০২২ সালের ১৩ জুলাই তিনি গাজীপুর মেট্রোপলিটন পুলিশের কমিশনার হিসেবে যোগদান করেন।

সমালোচনা 
মোল্লা নজরুল ঢাকা মহানগর (উত্তর) গোয়েন্দা পুলিশের (ডিবি) ডিসি থাকা অবস্থায় এক ব্যবসায়ীকে গ্রেফতার করেন। তার বিরুদ্ধে ওই ব্যবসায়ীকে নির্যাতন করে ২০১৩ সালের এপ্রিল মাসে এক কোটি টাকা ঘুষ নেওয়ার অভিযোগ ওঠে। এ ঘটনার পর নড়াইল এলাকার সরকারদলীয় সাংসদ কবিরুল হক নিজস্ব প্যাডে মোল্লা নজরুলের নেতৃত্বে ঘুষ নেওয়ার লিখিত অভিযোগ করে স্বরাষ্ট্র মন্ত্রণালয়ের কাছে। তিনি পুলিশের মহাপরিদর্শক, ঢাকা মহানগর পুলিশ কমিশনারসহ বিভিন্ন গোয়েন্দা সংস্থার কাছে অভিযোগপত্রের অনুলিপি দেন। অভিযোগকারী ব্যবসায়ী আবিদুল ইসলাম সাংসদ কবিরুল হকের আত্নীয়। ঘুষ কেলেঙ্কারির বিষয়টি বিভিন্ন গণমাধ্যমে প্রকাশিত হলে পুলিশ বিভাগসহ সারাদেশে ব্যাপক আলোচনার সৃষ্টি হয়। এ ঘটনায় ডিসি নজরুলকে ওই পদ থেকে সরিয়ে বিশেষ ভারপ্রাপ্ত কর্মকর্তা (ওএসডি) করা হয়।

২০১৩ সালের ১২ নভেম্বর, মোল্লা নজরুল ইসলামকে বাদ দিয়ে মামলার অনুমোদন দেয় দুদক ও জানায়, “ঘুষ গ্রহণের অভিযোগের সঙ্গে মোল্লা নজরুলের কোন সম্পৃক্ততা না থাকায় তাকে আসামি করা হয়নি”।

তথ্যসূত্র

১৯৭৩-এ জন্ম
জীবিত ব্যক্তি
গাজীপুর মেট্রোপলিটন পুলিশ কমিশনার
বাংলাদেশী পুলিশ কর্মকর্তা
নড়াইল জেলার ব্যক্তি
ইজোরিয়া

ইজোরিয়া হল একটি নেপালি ভাষা উপন্যাস, যা লিখেছেন সুবিন ভট্টরাই এবং বিপণন করেছেন পেইন্ট প্রিন্ট পাবলিকেশন।

সারসংক্ষেপ 
এই উপন্যাসে রয়েছে বহুমাত্রিক কাহিনি। লেখক ভট্টরাই গল্পে পরিবারের সদস্যদের মধ্যে প্রেম, ঘৃণা এবং দ্বন্দ্বকে তুলে ধরেছেন। ভট্টরাই (যিনি তার আগের সমস্ত বইগুলোতে কাঠমান্ডুকে কেন্দ্র করে গল্প লিখেছেন) এবার গল্পটি ধারণ করার জন্য তাকে মধেশ প্রদেশের শরণাপন্ন হয়েছিলেন। ইজোরিয়া একটি মৈথিলি শব্দ যার অর্থ "চাঁদের আলো"।

তথ্যসূত্র 

নেপালি ভাষার উপন্যাস
কোসে ওকাজাওয়া

কোসে ওকাজাওয়া (, ; জন্ম: ২২ অক্টোবর ২০০৩) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সেরেসো ওসাকার হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলেন।

প্রারম্ভিক জীবন
কোসে ওকাজাওয়া ২০০৩ সালের ২২শে অক্টোবর তারিখে জাপানের ওসাকা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।

তথ্যসূত্র

বহিঃসংযোগ
 
 
 
 
 
 

২০০৩-এ জন্ম
জীবিত ব্যক্তি
জাপানি ফুটবলার
ফুটবল মধ্যমাঠের খেলোয়াড়
সেরেসো ওসাকার খেলোয়াড়
জে১ লিগের খেলোয়াড়
জে৩ লিগের খেলোয়াড়
পুরুষ ফুটবল মধ্যমাঠের খেলোয়াড়
রেড বুল ব্রাগান্তিনোর খেলোয়াড়
রানি লক্ষ্মীবাঈ কেন্দ্রীয় কৃষি বিশ্ববিদ্যালয়

রানি লক্ষ্মীবাঈ কেন্দ্রীয় কৃষি বিশ্ববিদ্যালয় হল উত্তরপ্রদেশের ঝাঁসি জেলায় অবস্থিত কেন্দ্রীয় কৃষি বিশ্ববিদ্যালয়। বিশ্ববিদ্যালয়টি ভারত সরকার কর্তৃক "রানি লক্ষ্মীবাঈ কেন্দ্রীয় কৃষি বিশ্ববিদ্যালয় আইন - ২০১৪"-এর মাধ্যমে প্রতিষ্ঠিত হয়েছিল, যা ২০১৪ সালে সংসদে পাস হয়েছিল। বিশ্ববিদ্যালয়ের প্রথম শিক্ষাবর্ষ ২০১৪ সালের জুলাই মাস থেকে শুরু হয়েছিল। বিশ্ববিদ্যালয় প্রতি বছর দুটি সেমিস্টার সহ একটি সেমিস্টার পদ্ধতি অনুসরণ করে।

ইতিহাস 
বুন্দেলখন্ড অঞ্চলে একটি কেন্দ্রীয় কৃষি বিশ্ববিদ্যালয় প্রতিষ্ঠার অনুরোধ জানিয়ে ২০০৯ সালের ২৭শে জুলাই সাংসদ ও বিধায়কদের একটি প্রতিনিধিদল প্রধানমন্ত্রীর কাছে একটি স্মারকলিপি জমা দিয়েছিল।

বিশ্ববিদ্যালয় প্রতিষ্ঠার জন্য প্রথম খসড়াটি ২০১১ সালের ২৮শে ডিসেম্বর রাজ্যসভায় পেশ করা হয়েছিল। স্পষ্টীকরণ, একটি পুনঃপ্রবর্তন, একটি কমিটির দ্বারা একটি প্রতিবেদন ও কৃষি গবেষণা বিভাগের একটি প্রতিক্রিয়ার পরে, "রাণী লক্ষ্মী বাই কেন্দ্রীয় কৃষি বিশ্ববিদ্যালয় আইন" উভয় কক্ষ দ্বারা পাস হয় এবং এটি ২০১৪ সালের ৫ই মার্চ প্রকাশিত হয়েছিল।

বিদ্যায়তন 
বিশ্ববিদ্যালয়ের অস্থায়ী বিদ্যায়তনটি ঝাঁসির  ইন্ডিয়ান গ্রাসল্যান্ড অ্যান্ড ফডার রিসার্চ ইনস্টিটিউটে রয়েছে, মূল বিদ্যায়তনের ভবন নির্মাণ সম্পূর্ণ না হওয়া পর্যন্ত উক্ত প্রতিষ্ঠান থেকে বিশ্ববিদ্যালয়ের কার্যক্রম পরিচালিত হবে।

শিক্ষা 
বিশ্ববিদ্যালয় ২০১৪-২০১৫ শিক্ষাবর্ষর থেকে কৃষি বিষয়ে বিজ্ঞানে স্নাতক (সম্মান) কর্মসূচি শুরু করেছিল।

তথ্যসূত্র

বহিঃসংযোগ
 রানি লক্ষ্মীবাঈ কেন্দ্রীয় কৃষি বিশ্ববিদ্যালয়ের দাপ্তরিক ওয়েবসাইট

২০১৪-এ প্রতিষ্ঠিত শিক্ষাপ্রতিষ্ঠান
ঝাঁসি জেলা
রাজীব গান্ধী রাষ্ট্রীয় বিমানন বিশ্ববিদ্যালয়

রাজীব গান্ধী ন্যাশনাল এভিয়েশন ইউনিভার্সিটি (আরজিএনএইউ) হল একটি স্বায়ত্তশাসিত কেন্দ্রীয় সরকারি বিশ্ববিদ্যালয়, যা উত্তরপ্রদেশ রাজ্যের আমেঠি জেলার ফুরসাতগঞ্জ এয়ারফিল্ডে (পূর্বে রায়বরেলি জেলায়)  অবস্থিত।

এটি একটি বিশেষায়িত প্রতিষ্ঠান এবং সরাসরি ভারত সরকারের অধীনস্থ প্রতিষ্ঠান। এটি প্রাথমিকভাবে বেসামরিক বিমান পরিবহন মন্ত্রণালয়, বিজ্ঞান ও প্রযুক্তি মন্ত্রণালয় এবং আন্তর্জাতিক মহাকাশ ও বিমান চলাচল সংস্থার সহযোগিতায় অর্থায়ন লাভ করে।

আরো দেখুন 

 ভারতের বিমানচালক প্রশিক্ষণ প্রতিষ্ঠানের তালিকা

তথ্যসূত্র 

২০১৩-এ প্রতিষ্ঠিত শিক্ষাপ্রতিষ্ঠান
উইকিউপাত্তে স্থানাঙ্ক আছে
উত্তরপ্রদেশের কেন্দ্রীয় বিশ্ববিদ্যালয়
আমেঠি জেলার বিশ্ববিদ্যালয় ও মহাবিদ্যালয়
ভারতের বিমান চলাচল বিদ্যালয়
রাজীব গান্ধীর স্মারক
দীনদয়াল উপাধ্যায় গোরক্ষপুর বিশ্ববিদ্যালয়

দীনদয়াল উপাধ্যায় গোরক্ষপুর বিশ্ববিদ্যালয় (সরলভাবে গোরক্ষপুর বিশ্ববিদ্যালয় নামে পরিচিত) হল একটি রাজ্য সরকারি গবেষণা বিশ্ববিদ্যালয়। এটি উত্তরপ্রদেশ রাজ্যের গোরক্ষপুরের অবস্থিত। গোরক্ষপুর বিশ্ববিদ্যালয় হল একটি শিক্ষাদান এবং আবাসিক-সহ-অধিভুক্ত বিশ্ববিদ্যালয়। এটি শহরের কেন্দ্রস্থল থেকে প্রায় ২ কিলোমিটার পূর্ব দিকে দূরে অবস্থিত। বিশ্ববিদ্যালয়টি ১৯০.৯৬ একর জুড়ে বিস্তৃত।

তথ্যসূত্র

দীনদয়াল উপাধ্যায় গোরক্ষপুর বিশ্ববিদ্যালয়
গোরক্ষপুরে শিক্ষা
উত্তরপ্রদেশের বিশ্ববিদ্যালয়
দীনদয়াল উপাধ্যায়ের স্মারক
১৯৫৭-এ প্রতিষ্ঠিত শিক্ষাপ্রতিষ্ঠান
১৯৫৭-এ উত্তরপ্রদেশে প্রতিষ্ঠিত
অ্যালুমিনিয়াম অ্যান্টিমোনাইড

Chemical compound

অ্যালুমিনিয়াম অ্যান্টিমোনাইড (AlSb) হলো অ্যালুমিনিয়াম এবং অ্যান্টিমনি ধারণকারী গ্রুপ III-V পরিবারের একটি অর্ধপরিবাহী। এর ল্যাটিস ধ্রুবক হল ০.৬১ ন্যানোমিটার। পরোক্ষ ব্যান্ডগ্যাপ ৩০০ K-এ প্রায় ১.৬ eV, যেখানে সরাসরি ব্যান্ড গ্যাপ হলো ২.২২ eV।

 তাপমাত্রায় এর ইলেক্ট্রনের গতি ২০০cm²·V−1 ·s-1 এবং ফাঁকা স্থানের গতি ৪০০ cm²·V−1·s−1। এর প্রতিসরাঙ্ক 2 এর তরঙ্গদৈর্ঘ্যে 3.3 μm, এবং মাইক্রোওয়েভ ফ্রিকোয়েন্সিতে এর অস্তরক ধ্রুবক 10.9। 

AlInSb, AlGaSb এবং AlAsSb সহ ত্রিমাত্রিক কেলাস তৈরি করতে AlSb-কে  III-V এর অন্যান্য উপকরণের সাথে বিক্রিয়া করানো হয়।

অ্যান্টিমোনাইড (Sb 3− ) আয়ন ত্যাগ করার প্রবণতার কারণে, অ্যালুমিনিয়াম অ্যান্টিমোনাইড দাহ্য। এটি পুড়ে অ্যালুমিনিয়াম অক্সাইড এবং অ্যান্টিমনি ট্রাইঅক্সাইড তৈরি করে।

আরও দেখুন 

 গ্যালিয়াম অ্যান্টিমোনাইড
 ইন্ডিয়াম অ্যান্টিমোনাইড
 অ্যালুমিনিয়াম আর্সেনাইড

তথ্যসূত্র 

অ্যালুমিনিয়াম যৌগ